המזח האמריקאי בעזה

המזח האמריקאי בעזה היה מזח צף שהוקם על ידי צבא ארצות הברית וצי ארצות הברית בחוף א-שאטי (מצפון למסדרון נצרים) באפריל 2024, ומטרתו הייתה לספק סיוע הומניטרי לתושבי רצועת עזה בעקבות המשבר ההומניטרי ברצועת עזה במלחמת חרבות ברזל. היעד האמריקני היה לספק לרצועת עזה דרך המזח כ-2 מיליון מנות מזון יומיות. צבא ארצות הברית סיפק את המזון, אך אישור חלוקת המזון היה באחריות צה"ל. חלוקת המזון הייתה אמורה להיעשות על ידי ארגוני הסיוע, אך צה"ל טען כי הארגונים נתונים לאיומי חמאס, שרוצה לראות בכישלון הפרויקט, ואילו ארגוני הסיוע טענו כי צה"ל אינו מספק אבטחה למשאיות המובילות את הסיוע. בסוף יוני 2024, אספקת מזון באמצעות המזח הופסקה. צבא ארצות הברית הודיע על סיום פעילות המזח ב-17 ביולי 2024. בעקבות מתקפת הפתע של חמאס הכריזה ישראל על פתיחה במלחמת חרבות ברזל למיטוט שלטון חמאס והשבת החטופים. המלחמה הובילה למשבר הומניטרי עקב קשיים בהכנסת מזון לרצועה דרך המעברים הישראליים, בין השאר בשל סגירת המעברים היבשתיים, בידוקים מוגברים, וחסימה של משאיות סיוע על ידי ארגונים ישראליים. בעקבות כך הודיע נשיא ארצות הברית ג'ו ביידן על הקמת מזח לחוף עזה כדי לאפשר את הובלת הסיוע דרך הים. הרעיון להקים מזח בעזה כדי להקל על אספקת הסיוע ההומניטרי הועלה בסוף אוקטובר 2023 על ידי נשיא קפריסין, ניקוס כריסטודולידיס. ב-7 במרץ 2024 הכריז נשיא ארצות הברית ג'ו ביידן כי הורה לצבא ארצות הברית להקים מזח זמני שיאפשר להכניס כמות גדולה של סיוע הומניטרי לרצועת עזה מדי יום, הכולל מים, מזון, תרופות ואוהלים. ארצות הברית שאפה לספק כ-2 מיליון מנות סיוע הומניטרי ביום לתושבי הרצועה. לפי התכנון, הפרויקט היה אמור לכלול מזח צף, מסלול באורך כ-550 מטרים שיחובר לחוף, ומספר ספינות לוגיסטיות שיעבירו את הציוד אל המסלול. לאחר שהסיוע יגיע לנתיב, ניתן יהיה להעבירו לעזה. המזח היה צפוי לפרוק מדי יום סחורה שתאפשר את הזנתם של כ-40% מתושבי הרצועה. הסחורה הייתה אמורה להגיע לרחבי הרצועה באמצעות משאיות שישנעו את הסחורה מהמזח. המזח הוקם על ידי יחידה משולבת של צבא ארצות הברית וצי ארצות הברית (Joint Logistics Over-The-Shore – JLOTS), המבצעת העברה של חיילים ואספקה דרך הים במקומות שבהם אין נמל או שאין אליו גישה מסיבה אחרת, ופועלת גם באזורי אסון להעברת סיוע הומניטרי. המזח הצף מורכב מחלקים שמחוברים זה לזה, והוא מיועד למפרץ יחסית מוגן וגלים של מטר לכל היותר, אך בחוף עזה הגלים מגיעים תכופות למעל מטר, יחד עם רוחות. הובלה דרך נמל אשדוד הייתה מוזילה את המשלוחים ומייעלת אותם, אך נפסלה בגלל הצורך בהסכמת ישראל ובהתחייבותה לאבטח השיירות ההומניטריות מהנמל. שיטת השינוע נקבעה תחת האילוצים של המים הרדודים בחוף עזה והתחייבותו של הנשיא ביידן ש"נעל אמריקאית" לא תדרוך בעזה: אריזה בחבילות קטנות (Pellets) (בערך בגודל של 1 מ"ק לחבילה) ולא במכולות. דבר זה מצריך שימוש בכוח אדם רב ומקטין עוד יותר את תפוקת התהליך. העמסת הציוד על אונייה גדולה בנמל בקפריסין. עגינה מול חוף עזה, שם נפרק הציוד מהאונייה הגדולה ומועבר בספינות קטנות לנחתת שיכולה להגיע עד למזח. הנחתת מתחברת למזח. הציוד נפרק שם, ומועמס למשאיות. שינוע הציוד במשאיות לאזור היערכות ליד המזח. מאזור ההיערכות, הציוד משונע במשאיות של ארגוני סיוע לנקודות חלוקה בעזה. ב-10 במרץ הפליגה הנחתת "פרנק א. בסון" (General Frank S. Besson), הנחתת הגדולה ביותר בצבא ארצות הברית, מבסיס הצי בנורפוק בדרך למזרח הים התיכון על מנת להקים את המזח. הנחתת הובילה ציוד הנדסי לצורכי בניית המזח, וחיל משלוח שעסק בהרכבתו. המשלוח הראשון של הסיוע מארצות הברית צפוי היה להגיע כ-60 ימים לאחר ההכרזה על הקמתו. ב-12 במרץ הודיע דובר הפנטגון כי ארבע ספינות לוגיסטיות של הצבא האמריקאי יצאו באותו היום מנמל וירג'יניה בדרכן למזרח הים התיכון על מנת להשתתף בבניית המזח, וכי המזח צפוי להיות מבצעי בתוך כ-60 יום, ויספק כשני מיליון ארוחות ביום. ב-25 באפריל הודיע הפנטגון כי צבא ארצות הברית החל לבנות את הרציף הימי מול חופי העיר עזה, והצהיר כי הוא יחל לספק מזון לרצועת עזה בתחילת מאי. לפי התוכנית להובלת המזון לעזה, נמל לרנקה ישמש נקודת מוצא למסדרון הימי, שממנו יפליגו ספינות מסחריות עם סחורות עבור תושבי הרצועה לרציף הצף שנמצא מספר קילומטרים מחופי עזה, שם הן יפרקו את המטען אשר ייארז מחדש ויועמס על ספינות קטנות יותר שיביאו אותו למזח הצף המחובר לחוף, ומשם משאיות יעבירו את הסיוע לרצועת עזה. בידוק הספינות ייעשה בלרנקה בשיתוף פעולה של הסוכנות האמריקנית לפיתוח בין-לאומי (USAID) וממשלת קפריסין. בתדרוך שהתקיים בפנטגון אישרו גורמי ממשל לכתבי CNN כי הפצת המזון בתוך עזה תנוהל על ידי USAID בשיתוף פעולה עם תוכנית המזון העולמית של האו"ם. לפי דיווח, צבא ארצות הברית היה אמור לבצע את החלוקה דרך המזח במשך שלושה חודשים, והמטרה הסופית הייתה להעביר את ניהול פרויקט הכנסת הסיוע לעזה לארגונים או חברות מסחריות. ב־3 במאי השעה פיקוד מרכז של ארצות הברית את בניית המזח, עקב קשיי מזג אוויר, והודיע על העברת חלקי הנמל הצף לנמל אשדוד, שם יורכב ויאוחסן עד שוך הרוחות. ב-16 במאי דווח ברשת NBC כי באותו יום החלה העברת חלקי המזח הזמני לעזה מנמל אשדוד. על פי הדיווח הצפי היה שהרכבת המזח תושלם תוך כיממה, ולאחר מכן תתחיל קבלת הסיוע למזח תוך כ-24–48 שעות. הרציף יעגון במרחק של 5 עד 8 ק"מ מהחוף. על פי דיווח של פיקוד המרכז של צבא ארצות הברית (CENTCOM) ברשת X, הושלמה הקמת המזח האמריקני הזמני בחופי רצועת עזה. על פי ההודעה, העיגון הושלם מבלי שחיילים אמריקנים נכנסו לשטח הרצועה. לדברי תת-אדמירל בראד קופר, מפקד הצי החמישי של פיקוד מרכז של ארצות הברית, המטרה המוצהרת היא להכניס לעזה דרך המזח הזמני 500 טונות של סיוע הומניטרי ביום. פיקוד המרכז של צבא ארצות הברית הודיע כי מ-17 במאי ועד 28 ביוני עברו דרך המזח לחוף עזה 8,831 טונות של סיוע הומניטרי. בין ה-17 ל-21 במאי משאיות הנושאות סיוע הומניטרי לנוע לחוף מהרציף הזמני בעזה. בשבוע הראשון לפעילות המזח הצף ברצועת עזה, הועברו דרכו 1,806 משטחי מזון באמצעות 127 משאיות למרכזים הלוגיסטיים של הקהילה הבין-לאומית ברצועה. אולם, לדברי הפנטגון הסיוע לא הגיע לתושבי עזה. מתמונות שהתפרסמו עולה כי הצבא האמריקאי הציב מערכת פלנקס להגנה על המזח מפני טילים, ארטילריה ומרגמות. ב־24 במאי 2024, חלק מהרציף ניתק ונסחף אל חוף אשדוד, ככל הנראה בשל עוצמת גלי הים. כוחות חיל הים הגיעו למקום וסייעו לקשור את החלק שנסחף כדי להשיבו. לא היו נפגעים באירוע. ב-28 במאי פורסם כי המזח האמריקני שהוקם בעזה התפרק והושבת. חלקים מהמזח שהוקם לחוף הרצועה התפרקו בשל רוחות חזקות וגלים גבוהים. דוברת הפנטגון סברינה סינג הודיעה כי ביומיים הקרובים צפויים אנשי צבא ארצות הברית לגרור את המזח לנמל אשדוד, שם הוא צפוי לעבור תיקון במשך שבוע לפחות. לאחר מכן יידרשו ככל הנראה עוד יום או יומיים כדי לגרור אותו מחדש לחופי העיר עזה ואז להציבו ולהתקינו מחדש. בפנטגון הבהירו כי הפסקת הפעילות של המזח זמנית בלבד, ולזמן קצר, עד להשלמת התיקון והטיפול בו. ב-7 ביוני פורסם שהמזח תוקן באשדוד, חזר מחדש למקומו בצפון רצועת עזה ושב לפעילות. ב-8 ביוני הועברו לעזה דרך המזח 492 טונות של סיוע הומניטרי. פיקוד המרכז של צבא ארצות הברית הודיע כי חיילי צבא ארצות הברית לא עלו על חוף עזה, וכי המזח, ציודו וכל נכס הקשור אליו לא היה מעורב במבצע ארנון, פעולת החילוץ של ארבעת החטופים שבוצעה ב-8 ביוני. גם ארגון USAID הודיע כי אף עובד הומניטרי לא היה מעורב בפעולת החילוץ. ב-9 ביוני הודיעה מנהלת תוכנית המזון העולמית של האו"ם שהתוכנית עצרה את חלוקת הסיוע ההומניטרי שלה מהמזח, היות שהיא מודאגת מבטיחות אנשי הארגון. סינדי מקיין אמרה כי שניים ממחסני הארגון בעזה נפגעו מרקטות ועובד צוות נפצע. לא נמסר תאריך יעד לחידוש הפעילות. ב-11 ביוני חודשה פעילות המזח והועברו לחוף כ-500 טון סיוע. ב-12 ביוני הועברו לחוף עוד 500 טון סיוע. 1,000 טון אלה הצטברו באזור ההיערכות ליד המזח בהמתנה להעברתם למרכזי הסיוע בעזה. ב-18 ביוני פורסם בעיתון הניו יורק טיימס כי ארצות הברית תפרק את המזח שהקימה ברצועת עזה, אחרי שנחל כישלון חרוץ בהעברת סיוע הומניטרי לאוכלוסייה המקומית. אולם, מזכיר העיתונות של הפנטגון הודיע כי המזח יוחזר למקומו וישוב לפעולה עוד באותו השבוע. ב-25 ביוני הודיעה סוכנות רויטרס כי בגלל חששות ביטחוניים, הסיוע שהגיע דרך המזח לחופי עזה בימים האחרונים נערם באזור היערכות ליד המזח ואינו מגיע לנקודות חלוקה ברצועת עזה. לפי נתוני צבא ארצות הברית, נכון ל-25 ביוני כ-84% מהציוד שהגיע דרך המזח נתקע באזור ההיערכות כי האו"ם סירב לאסוף אותו מהמקום. ב-28 ביוני צבא ארצות הברית פירק את המזח בגלל תנאי מזג אוויר קשים והצהיר כי הוא שוקל לא להחזיר את המזח לפעולה אלא אם הציוד ההומניטרי שנערם באזור ההיערכות ליד המזח (אשר התמלא כמעט למלוא הקיבולת שלו) יתחיל לנוע שוב לכיוון נקודות החלוקה בתוך רצועת עזה. שינוע הציוד מאזור המזח לתוך עזה הוא באחריות האו"ם והאו"ם מסרב לבצע זאת בגלל חשש לביטחון נציגיו וכלי הרכב. ב-29 ביוני החלו עובדים של האו"ם בפינוי ציוד הומניטרי שהצטבר באזור המזח. זו הפעם הראשונה שפעולה זו נעשתה מאז 9 ביוני. דובר מטעם תוכנית המזון של האו"ם הודיע כי זו פעולה חד-פעמית שנועדה למנוע את קלקול המזון. המשך הפעילות תלוי בתוצאות הבדיקה שמבצע האו"ם בקשר לבטיחות שינוע הציוד. ב-10 ביולי הודיעו גורמים רשמיים בארצות הברית כי המזח יותקן מחדש בחוף עזה, ייעשה בו שימוש של מספר ימים, ולאחר מכן הוא יפורק לצמיתות. ב-11 ביולי הודיע דובר הפנטגון כי ניסיון לעגן את המזח בחוף עזה ב-10 ביולי נכשל מסיבות טכניות ועקב בעיות מזג אוויר. המזח הוחזר לנמל אשדוד ויישאר שם עד להודעה חדשה. ב-17 ביולי הודיע פיקוד המרכז של ארצות הברית על סיום המשימה, פירוק סופי של המזח והובלתו חזרה לארצות הברית. על מיזם המזח היו ביקורות מכמה וכמה כיוונים: טכנולוגיה – השימוש המבצעי האחרון ב-JLOTS היה בשנת 2010 באסון רעידת האדמה בהאיטי. מאז לא נעשה בו שימוש והציוד לא תוחזק בצורה נאותה. יצרנים של מספר רכיבים כבר אינם קיימים ולכן יש בעיה קשה להשיג חלקי חילוף לתפעול המזח. תנאי מזג אוויר – המזח הצף תוכנן לעמוד בגלים קלים בגובה עד מטר אחד. לפני פריסת המזח הפנטגון ביצע ניתוח של מזג האוויר בחופי עזה ב-10 השנים האחרונות והגיע למסקנה שניתן יהיה להשתמש במזח הצף בחודשי הקיץ, אולם סערות בלתי צפויות בכל זאת גרמו נזקים למזח הצף והובילו גם למספר השבתות מתוכננות בפעולת המזח. תפעול – ריבוי של פעולות העמסה ופריקה של ציוד מכלי תובלה אחד למשנהו מסבך את הפעילות ומקטין את קצב העברת הציוד. עלות – לפני ביצוע המיזם, ההערכה הראשונית של משרד ההגנה של ארצות הברית הייתה שהמיזם יעלה כ-320 מיליון דולר. לאחר מכן, בתחילת חודש יוני 2024, פרסם משרד ההגנה הערכה מחודשת, שהייתה כ-230 מיליון דולר, כולל תיקוני הנזקים למזח. כך או כך הביקורת טוענת שמדובר בעלות גבוהה מאוד יחסית לתועלת שהביא המזח בפועל. ב-27 באוגוסט 2024 פרסם נציב הביקורת הפנימי של הסוכנות האמריקאית לפיתוח בינלאומי דוח חריף על כישלון תוכנית המזח הצף מול חופי עזה, שעלתה כ־230 מיליון דולר ולא עמדה בציפיות. לפי הדוח, האמריקאים פעלו להקמת המזח למרות האזהרות הנוגעות לאופי הים התיכון. המזח פעל רק 20 ימים ולאחר שנראה ברקע פעולות צה"ל ברשתות החברתיות היו פלסטינים שהניחו שישראל השתמשה במזח לפעולה צבאית.. ארצות הברית במלחמת חרבות ברזל הסיוע ההומניטרי לרצועת עזה נמל עזה מדיה וקבצים בנושא המזח האמריקאי בעזה בוויקישיתוף המזח הימי של אמריקה בעזה: שני מיליון ארוחות יסופקו ביום, סרטון בערוץ "כאן | חדשות - תאגיד השידור הישראלי", באתר יוטיוב (אורך: 01:44) טל שניידר, אלף חיילים אמריקאים בדרך לים התיכון: המבצע לבניית נמל עזה, באתר זמן ישראל, 24 במרץ 2024 AP, מסדרון הסיוע - כך הוא אמור לעבוד, באתר הארץ, 5 במאי 2024 ערן לרמן, הנמל הצף של ארצות הברית, עמדת ממשל ביידן ומדיניות ישראל, באתר מכון ירושלים לאסטרטגיה ולביטחון, 12 במאי 2024 חיים איסרוביץ, ‏הפנטגון: ארבע ספינות נוספות יצאו כדי להשתתף בהקמת המזח הימי מול חופי עזה, באתר מעריב אונליין, 12 במרץ 2024 אנשיל פפר, הכוונות הטובות שבהקמת המזח טובעות בעזה, באתר הארץ, 2 ביולי 2024 US removes Gaza aid pier due to weather and may not put it back, officials say, AP News, ‏2024-06-28 (באנגלית) ynet - 285 ימים למלחמה, באתר ynet טל שניידר, נמל עזה, באתר זמן ישראל, 24 במרץ 2024 המחסנים מלאים והמשאיות מחכות, אז למה לא מגיע יותר סיוע לעזה?, באתר הארץ, 28 במרץ 2024 ביידן בנאום בקונגרס: "נקים רציף ימי לחופי עזה - לסחורה הומניטארית", באתר מעריב אונליין, 8 במרץ 2024 איתי בלומנטל, כך ייראה המזח הימי מול חופי עזה, באתר כאן – תאגיד השידור הישראלי, 9 במרץ 2024 המלחמה בישראל | היום ה-203, סרטון בערוץ "לאומנות", באתר יוטיוב (אורך: 04:00) THE RELEVANCE AND FUTURE OF JOINT LOGISTICS OVER THE SHORE Is the Gaza Pier Mission Over?, בערוץ היוטיוב What is Going on With Shipping?, 30 ביוני 2024 Biden promises ‘no U.S. boots on the ground’ in Gaza, AP, ‏8 במרץ 2024 What is Going on With Shipping? (2024-06-30), Is the Gaza Pier Mission Over? | Report from the Gaza Pier | Breakdown of Pier Operations, נבדק ב-2024-07-04 נטע בר, בהוראת הנשיא: הצי האמריקני שלח נחתת להקמת מזח ברצועת עזה, באתר ישראל היום, 10 במרץ 2024 Tiffany Wertheimer (2024-03-10). "US military ship heading to Gaza to build port" (באנגלית בריטית). נבדק ב-2024-03-12. חיים איסרוביץ, ‏הפנטגון: ארבע ספינות נוספות יצאו כדי להשתתף בהקמת המזח הימי מול חופי עזה, באתר מעריב אונליין, 12 במרץ 2024 יואב זיתון, עינב חלבי, נינה פוקס, איתמר אייכנר, חיבור המזח הצף לעזה הושלם | תיעוד: ספינות סיוע מתקרבות לרצועה, באתר ynet, 16 במאי 2024 טל שניידר, הרציף הצף האמריקאי להכנסת מזון וסיוע לעזה יחל לפעול בימים הקרובים, באתר זמן ישראל, 28 באפריל 2024 Update on the Construction of the Joint Logistics Over-the-Shore Capability in Mediterrane, U.S. Central Command (באנגלית אמריקאית) ארה״ב: השלמנו את בניית המזח הזמני בחוף עזה, באתר זמן ישראל, 16 במאי 2024 ישראל לפקוביץ, בניית המזח מול חופי עזה צפויה להסתיים ב-24 השעות הקרובות - בחדרי חרדים, באתר בחדרי חרדים, 15 במאי 2024 דני מולכו, יוסי מצרי, ארה"ב: הושלמה הקמת מזח הסיוע לעזה. הערכה בצה"ל: יפעל ממחר, באתר חדשות 13, 16 במאי 2024 ארה"ב: משאיות סיוע החלו לנוע לראשונה מהמזח לרצועת עזה, באתר כלכליסט, 17 במאי 2024 David Vergun,, Floating Pier to Return to Israel After Successful Gaza Aid Delivery, U.S. Department of Defense, ‏28 ביוני 2024 היום ה-224 למלחמה | דיווח בלבנון: תקיפה חריגה של צה"ל באזור צידון, באתר ‏מאקו‏, 17 במאי 2024 ציוץ של U.S. Central Command ברשת החברתית אקס (טוויטר), 21 במאי 2024 עינב חלבי, בשבוע החולף: 1,806 משטחי מזון הועברו לרצועה מהים, 352 אלף ליטר דלק מירדן, באתר ynet, 26 במאי 2024 Haley Britzky, Natasha Bertrand, Oren Liebermann, Pentagon says none of the aid unloaded from US pier off coast of Gaza has been delivered to broader Palestinian population | CNN Politics, CNN, ‏2024-05-21 (באנגלית) איל בוגוסלבסקי, דיווח: האמריקאים הציבו מערכת C-RAM להגנה על המזח הצף בעזה, באתר Israel Defense, ‏21 במאי 2024 ניר דבורי, ‏חלק מהמזח האמריקני נסחף אל חופי הים באשדוד וחולץ, באתר ‏מאקו‏, 25 במאי 2024 איתי בלומנטל, אחרי שבוע פעילות: המזח האמריקני שהוקם בעזה התפרק והושבת, באתר כאן – תאגיד השידור הישראלי, 28 במאי 2024 ישראל לפקוביץ, המזח האמריקני בעזה יצא מכלל פעילות אחרי שבוע - בחדרי חרדים, באתר בחדרי חרדים, 28 במאי 2024 אסף רוזנצוייג, ‏מבוכה לביידן: לאחר פחות משבועיים - המזח המיוחד בעזה קרס והושבת זמנית, באתר ‏מאקו‏, 29 במאי 2024 איתי בלומנטל, מזח הסיוע ההומניטרי של האמריקנים בעזה חזר לפעילות, באתר כאן – תאגיד השידור הישראלי, 7 ביוני 2024 Associated Press, Aid is delivered to Gaza from newly repaired US-built pier, US military says, NPR, ‏9 ביוני 2024 AP and TOI STAFF, UN food organization halts aid to Gaza via US pier due to security concerns, The Times of Israel, ‏10 ביוני 2024 C. Todd Lopez, Following 2-Day Pier Closure, 1,000 Tons of Aid Are Delivered to Gaza's Shore, U.S. Department of Defense, ‏12 ביוני 2024 מזג האוויר הכניע את ארה"ב - והמזח בעזה יפורק; "ביידן מעכב מכירת מטוסי קרב", באתר ynet, 19 ביוני 2024 C. Todd Lopez, Gaza Pier Expected to Reopen This Week, U.S. Department of Defense, ‏18 ביוני 2024 Phil Stewart, U.S. pier in Gaza may be extended past July, U.S. official says, Reuters, ‏25 ביוני 2924 זעם בארה"ב על פרויקט הדגל האמריקני בעזה: "זה ייגמר באסון", באתר ‏מאקו‏, 27 ביוני 2024 AP and TOI STAFF, UN workers begin removing aid stuck on US Gaza pier after security fears, The Times of Israel, ‏29 ביוני 2024 ASSOCIATED PRESS, The Latest | US-built aid pier in Gaza will reopen for a few days, then be removed permanently, AP, ‏10 ביולי 2024 Re-anchoring date for Gaza pier not set: Pentagon, Middle East Monitor, ‏11 ביולי 2024 LOLITA C. BALDOR AND TARA COPP, US military pier for carrying aid to Gaza will be dismantled after weather and security problems, AP, ‏17 ביולי 2024 (באנגלית) USCENTCOM, Conclusion of Temporary Pier Operations in Gaza, U.S. Central Command, ‏18 ביולי 2024 Haley Britzky, Priscilla Alvarez, Kylie Atwood, Kayla Tausche, High seas and low maintenance: Inside the turbulent US effort to build a pier into Gaza | CNN Politics, CNN, ‏2024-06-01 (באנגלית) DOD Anticipates Significant Savings on Temporary Pier in Gaza, U.S. Department of Defense (באנגלית אמריקאית) Paul K. Martin Inspector General, [https://oig.usaid.gov/sites/default/files/2024-08/OIG%20Final%20Report%20-%20JLOTS%20Maritime%20Corridor%20Evaluation.pdf USAID’s Gaza Response: External Factors Impaired Distribution of Humanitarian Assistance Through the JLOTS Maritime Corridor], Office of Audits, Inspections, and Evaluations, ‏27 באוגוסט 2024 (באנגלית) טל שניידר, המיקום הבעייתי, אי האמון בצה"ל ואזהרות המומחים, באתר זמן ישראל, 29 באוגוסט 2024